REPUBLIKA HRVATSKA
ZAGREBAČKA ŽUPANIJA
OPĆINA BISTRA
OPĆINSKO VIJEĆE

KLASA: 021-01/23-01/90
URBROJ: 238-2-01-23-01
Bistra, 14.12.2023.g.

Na temelju članka 42. Zakona o lokalnim porezima (Narodne novine br. 115/16, 101/17, 114/22, 114/23 ) i članka 30. Statuta Općine Bistra ( Službeni glasnik Općine Bistra 02/21 ) Općinsko vijeće Općine Bistra na svojoj  27. sjednici održanoj 14.12.2023. godine donosi

ODLUKU 
O POREZIMA OPĆINE BISTRA

Članak 1. 
[bookmark: _Hlk151554943]Ovom Odlukom propisuju se vrste poreza Općine Bistra, stope i visina poreza koji pripadaju Općini Bistra, te nadležno porezno tijelo za utvrđivanje, evidentiranje, nadzor, naplatu i ovrhu radi naplate poreza iz ove Odluke.
Članak 2.
Općinski porezi jesu:
1. Porez na potrošnju
2. Porez na kuće za odmor
Članak 3.
Stopa poreza na potrošnju iznosi 3 %.
Članak 4.
Poslove utvrđivanja, evidentiranja, nadzora, naplate  i ovrhe radi naplate poreza na potrošnju obavlja Ministarstvo financija, Porezna uprava, Ispostava Zaprešić.
Članak 5.
Porez na kuće za odmor na području Općine Bistra plaća se godišnje u visini od 1,46 eur/m² korisne površine kuće za odmor.
Članak 6.
Poslove utvrđivanja, evidentiranja, nadzora, naplate  i ovrhe radi naplate poreza na kuće za odmor obavlja Ministarstvo financija, Porezna uprava, Ispostava Zaprešić.

Članak 7.
Ovlašćuje se nadležna organizacija platnog prometa zadužena za raspoređivanje uplaćenih prihoda ( FINA ), da naknada koja pripada Ministarstvu financija, Poreznoj upravi u iznosu od 5 % od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.
Članak 8.
Postupci pokrenuti prije stupanja na snagu ove Odluke dovršit će se primjenom odredbi Odluke o III. Izmjeni i dopuni Odluke o porezima Općine Bistra ( Službeni glasnik Općine Bistra br. 14/22 i Narodne novine br. 155/22 ).
Članak 9.
[bookmark: _Hlk151553218]Danom stupanja na snagu ove Odluke prestaje važiti Odluka o III. Izmjeni i dopuni Odluke o porezima Općine Bistra ( Službeni glasnik Općine Bistra br. 14/22 i Narodne novine br. 155/22 ).
Članak 10.
Ova Odluka objavit će se u Službenom glasniku Općine Bistra, a stupa na snagu 01. siječnja 2024. godine.

								Predsjednik Općinskog vijeća
								              Krešimir Gulić











